OpenLLM-France/wikimedia huggingface dataset:
# John Taylor (editor)

John Taylor (1781-1864) va ser un editor, assagista i escriptor nascut a East Retford, Nottinghamshire, fou fill de James Taylor i Sarah Drury. Encara que en els cercles piramidals, serà recordat per les seves contribucions a la Piramidologia i el seu ús d'aquest tema en la lluita contra l'adopció del sistema mètric de mesura. Fou l'editor dels poetes John Keats i John Clare.

## Biografia

John Taylor fou fill de James Taylor i Sarah Drury de jove va assistir a l'escola en primer lloc a Lincoln Grammar School i després va anar a l'escola primària en Retford. John Taylor originalment fou aprenent del seu pare, però finalment es va traslladar a Londres i va treballar per James Lackington el 1803.
Posteriorment va formar societat amb JA Hessey com Taylor&Hessey en el 93 de Fleet Street. Coneix al poeta John Clare, autor del que editarà les seves obres. El 1821 John Taylor es va involucrar en la publicació de la revista Blackwood.
En anys posteriors es va convertir en editor de la llavors nova Universitat de Londres, i, en associació amb Joseph Walton, es va traslladar a Alta Gower Street. Com a tal, va desenvolupar una línia en el que aleshores era el nou camp de desenvolupament i nivell acadèmic dels llibres de text.

### Piramidologia

John Taylor va ser l'autor del llibre publicat l'any 1859 "La Gran Piràmide", en el qual sostenia que els nombres π i $\Phi$ poden haver estat deliberadament incorporats en el disseny de la Gran Piràmide de Kheops, el perímetre es troba prop de 2π vegades la seva alçada. Les seves teories de la Piramidologia van ser després ampliades per Charles Piazzi Smyth.
El 1864 publicar el llibre La Batalla de les normes, considerat una campanya en contra de l'adopció del sistema mètric a Anglaterra, recolzant-se en els resultats del seu primer llibre volia demostrar l'origen diví de les unitats de mesura britàniques.

## Obra

* Taylor, John. Junius Identified, Taylor i Hessey, dues edicions? i 1818.
* Taylor, John. La gran piràmide, per què va ser construïda: i qui la va construir?Longman, Green, Longman, i Roberts, 1859 (Londres).
* Taylor, John. La batalla de les normes. L'antiga, de quatre mil anys, en contra de la moderna, dels darrers cinquanta anys - Quina és la menys perfecta de les dues.Longman, Green, Longman, Roberts & Green, 1864 (Londres).

## Vegeu també

* Polzada piramidal

## Referències

Referència addicional:
    * Blunden, Edmund. Editorial Keats, Jonathan Cape, 1936.
    * Chilcott, Tim. Un editor i el seu cercle - la vida i obra de John Taylor, de l'Editorial Keat, Routledge & Kegan Paul, 1972.
    * Stray, Chris (1996). Taylor i John Locke Clàssica Sistema Arxivat 2005-09-22 a Wayback Machine.. Obtingut 19 d'octubre de 2005.
# Chondrostoma meandrense

Chondrostoma meandrense és una espècie de peix cipriniforme de la família dels ciprínids que es troba a l'oest d'Anatòlia (Turquia).

## Referències

* ↑ Agassiz L. 1832. Untersuchungen über die fossilen Süsswasser-Fische der tertiären Formationen. Neues Jahrb. Mineral. Geol. Geogn. Petrefaktenk. v. 3. 129-138.
* ↑ BioLib
* ↑ FishBase (anglès)
# Pacià Masadas i Teixidó

Pacià Masadas i Teixidó (Barcelona, ? - L'Ametlla del Vallès, 22 de juny de 1873) fou un advocat, propietari i polític català. El seu pare, Josep Francesc Masadas i Santmartí, era un conegut argenter i propietari de l'actual barri de la Sagrera (Barcelona). Fou elegit diputat el 1854. El 1856 es casà amb Amàlia Baradat i Vera, natural del Kingstown (Jamaica). Posteriorment va substituir Estanislau Figueras i de Moragas en el districte de Barcelona a les eleccions generals espanyoles de 1871. Amb uns terrenys de la seva propietat es va construir des del 1877 l'actual plaça Masadas.

## Referències

* ↑ La Iberia (Madrid. 1868), 28-06-1873, pàg. 3.
* ↑ «El domingo...falleció». El Gobierno : El Gobierno - Año II Número 173 - 1873 junio 28, 28-06-1873, pàg. 3.

## Enllaços externs

* petita biografia al bloc de la Sagrera
* Fitxa del Congrés dels Diputats (castellà)
# Nebetah

Nebetah va ser una princesa egípcia de la XVIII dinastia. Era filla del faraó Amenofis III i de la Gran Esposa Reial Tiy. Era germana d'Akhenaton.
Nebetah en jeroglífic :
El nom de Nebetah significa Dama del Palau. El seu nom, com el de la seva germana gran Henuttaneb, també s'usava sovint com a títol per a reines. Possiblement Nebetah va ser una de les filles més joves de la parella reial, ja que no apareix als monuments on sí ho fan les seves germanes grans, tot i que està representada en una estàtua colossal de Medinet Habu. Aquesta enorme escultura de set metres d'alçada mostra a Amenofis III i Tiy asseguts de costat, "amb tres de les seves filles de peu davant del tron; Henuttaneb, la més gran i millor conservada, al centre; Nebetah a la dreta, i una altra, el nom de la qual s'ha destruït, a l'esquerra".
A diferència de les seves germanes Sitamon i Iset, mai va ser elevada al rang de reina i el seu únic títol conegut és el de "Filla del Rei a qui ell estima" (el títol habitual de les princeses). Això, combinat amb el fet que després de la mort d'Amenofis III deixi de ser mencionada, suggereix que va morir a una edat primerenca. S'ha suggerit que fos rebatejada durant les reformes atenistes iniciades pel seu germà, perquè s'assembla molt a la princesa Beketaton, la qual no es menciona abans de les reformes.

## Referències

* ↑ Dodson i Hilton, 2004, p. 156.
* ↑ Cline i O'Connor, 1998, p. 7.
* ↑ Tyldesley, 1999, p. 136.

## Vegeu també

* Llista de mòmies reials egípcies
* La dona a l'Antic Egipte
* The Younger Lady

## Bibliografia

* Cline, Eric; O'Connor, David. Amenhotep III: Perspectives on his Reign (en anglès). Universitat de Michigan, 1998. ISBN 978-0472088331.
* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Ranke, Hermann. Die ägyptische Persönennamen (en alemany). Glückstadt: Verlag von J. J. Augustin, 1935.
* Tyldesley, Joyce. Nefertiti – Egypt's Sun Queen (en anglès). Viking Adult, 1999. ISBN 978-0670869985.
# Campà (germànic)

Campà (en llatí Campanus) era un dels cabdills del poble germànic dels tungres que lluitava al costat dels romans a la guerra de Roma contra Juli Civilis l'any 71. Tàcit en parla a la seva Historia.

## Referències

* ↑ Smith, William (ed.). «Campanus». A Dictionary of Greek and Roman biography and mythology. [Consulta: 3 març 2021].
# Marc Plauci Hipseu

Marc Plauci Hipseu (en llatí Marcus Plautius Hypsaeus) va ser un magistrat romà del segle ii aC. Formava part de la gens Plàucia, una gens romana d'origen plebeu.
Va ser elegit cònsol l'any 125 aC juntament amb Marc Fulvi Flac. Els dos magistrats conjuntament es van encarregar de restablir la legalitat imposada i resoldre els conflictes causats per les lleis Licinia i Sempronia. Ciceró diu que era poc expert en dret civil.

## Referències

* ↑ [https://quod.lib.umich.edu/m/moa/acl3129.0002.001/551?page=root;rgn=full+text;size=100;view=image;q1=HypsaeusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 541. ]
# Johann Philipp Bach

Johann Philipp Bach (1752 - 1846) va ser un organista i pintor alemany.
Fill de Gottlieb Friedrich Bach, va néixer i morir a Meiningen. Va ser organista a la cort i pintor del gabinet ducal. Va deixar una mostra del seu art pictòric en un retrat de Carl Philipp Emanuel Bach, realitzat quan estava a Hamburg.
Amb la seva mort sense fills es va extingir la dinastia de la família Bach. Ell en va ser l'últim.

## Fonts

* Diccionari Enciclopèdic de la Música Música Maestro, Editorial Rombo, 1996, ISBN 8482570323
# Riquilda de Polònia

* Per a altres significats, vegeu «Riquilda de Polònia (reina de Suècia)».
Riquilda o Riclitza de Polònia (Wrocław, Polònia - ~1140 - 16 de juny de 1185) fou princesa de Polònia de la dinastia Piast i reina consort de Castella, Lleó i Galícia (1152-1157), comtessa consort de Provença (1161-1166) i comtessa consort de Tolosa (1166-1183).
Era filla de Ladislau II de Polònia i de la seva muller, Agnès de Babenberg. Va acompanyar al seu pare a l'exili el 1146.
El juliol de 1152 es casà amb Alfons VII de Castella, en les segones núpcies d'ell, i tingueren dos fills:
* l'infant Ferran de Castella (v 1153-1155)
* la infanta Sança de Castella (~1156-1208), casada el 1174 amb Alfons II d'Aragó
El 1157 Alfons VII morí i Riquilda es casà el 17 de novembre de 1161 amb Ramon Berenguer III de Provença. Tingueren una filla:
El 1166 Ramon Berenguer III morí i Riquilda es casà novament, aquell mateix any, amb el comte Ramon V de Tolosa.
Riquilda o Riclitza morí el 1185.

## Referències

* ↑ d'Harmonville, A. L.. Dictionnaire des dates, des faits, des lieux et des hommes historiques; ou, Les tables de l'histoire, répertoire alphabétique de chronologie universelle (en francès). vol.2. Levasseur, 1845, p. 766.
# Cimodoceàcies

Cymodoceaceae és una família de plantes amb flors monocotiledònies que només inclou espècies marines. Molts taxonomistes no reconeixen aquesta família, però si que ho fa el sistema de classificació APG II de 2003. Aquesta família té 5 gèneres i un tota de 16 espècies de plantes marines que es troben en mars tropicals.
El nom del clade és una referència a la nimfa Cimòdoce, coneguda com a Cymodoce en grec antic. Segons AP-Website és dubtós que la família Ruppiaceae sigui prou diferent per mantenir-la a banda: les plantes en les tres famílies Cymodoceaceae, Posidoniaceae i Ruppiaceae formen un grup monofilètic.

## Referències

* ↑ A Guide to Southern Temperate Seagrasses. CSIRO Publishing, 2014. ISBN 9781486300150.
* ↑ Quattrocchi, U. CRC World Dictionary of Plant Names: Common Names, Scientific Names, Eponyms, Synonyms, and Etymology (en anglès). 3. CRC Press, 1999, p. 728. ISBN 9780849326738.

## Enllaços externs

* Cymodoceaceae Arxivat 2007-01-03 a Wayback Machine. in L. Watson and M.J. Dallwitz (1992 onwards). The families of flowering plants Arxivat 2007-01-03 a Wayback Machine.: descriptions, illustrations, identification, information retrieval. Version: 27 April 2006. http://delta-intkey.com Arxivat 2007-01-03 a Wayback Machine.
* Monocot families (USDA)
* Flora of North America
* Syringodium filiforme Arxivat 2006-07-13 a Wayback Machine. (Manatee grass)
* links at CSDL, Texas Arxivat 2008-10-12 a Wayback Machine.
# Antic Mercat Municipal del Masnou

Antic Mercat Municipal del Masnou (també anomenat Mercat Vell) és un mercat, ja enderrocat, del municipi del Masnou (Maresme) inclòs en l'Inventari del Patrimoni Arquitectònic de Catalunya.

## Descripció

El mercat vell era un lloc públic destinat a la venda dels productes alimentaris, anomenat també plaça. Tenia una gran planta rectangular coberta per una gran volta d'uralita suportada per bigues corbades mixtes de fusta i gelosia de ferro laminat que realitzen la funció de cavall de teulada. No hi havia cap mena de divisió de l'espai intern. La part frontal del mercat i la posterior, situada sota teulada, estava realitzada amb fusta. El sistema d'il·luminació constava d'una claraboia central i vuit finestres, quatre a la façana i quatre a la part superior.
El mercat resultava poc pràctic, ja que no existia prou espai per la càrrega i descàrrega al davant de la porta d'entrada, que estava arran de la carretera Nacional II.

## Història

El mercat es va construir l'any 1933. L'edifici va ser mercat municipal del 1934 al 1995, quan es va traslladar als terrenys de l'antic escorxador del Masnou. L'any 2009 van començar les obres per enderrocar l'edifici del Mercat Vell i convertir-lo en una plaça de 900 metres quadrats i en un aparcament soterrani per a 45 vehicles. S'hi van construir també tres habitatges i un petit local comercial.

## Referències

* 1 2 «Mercat Municipal». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 juliol 2016].
* ↑ «El Mercat Vell comença a transformar-se». El Masnou Viu, Núm. 16, desembre-febrer 2006, pàg. 5 [Consulta: 22 juliol 2016].
# Nadine Sierra

Nadine Sierra (Fort Lauderdale, Florida, 17 de maig de 1988) és una soprano estatunidenca que canta principalment òpera.

## Biografia

Va nàixer a Fort Lauderdale, Florida, el 1988. Va estudiar a l'Alexander W. Dreyfoos School of the Arts a West Palm Beach, Florida i es va formar al Mannes College of Music i a la Music Academy of the West, de Marilyn Horne.
Va fer la seva estrena operística a Hänsel i Gretel d'Engelbert Humperdinck. També va aparèixer al programa de la ràdio pública nacional quan tenia 15 anys interpretant "O mio babbino caro" de Gianni Schicchi. Va debutar en un concert a Hèlsinki el 2009.
El gener de 2012 va aparèixer com Gilda a Rigoletto a la Florida Grand Opera, paper en què va aparèixer també l'any 2013 al Teatro San Carlo de Napoli, al Metropolitan Opera el 2015, el gener del 2016 a La Scala de Milà amb Leo Nucci i entre maig i juny de 2017 a l'Opéra Bastille de París.
Va cantar en el Concert de Cap d'Any 2016 a La Fenice de Venècia amb Stefano Secco, i en el Concert de Cap d'Any 2017 al Teatro Massimo de Palerm.

## Premis i altres reconeixements

* Palm Beach Opera Vocal Competition, 2007
* Metropolitan Opera National Council Auditions, 2009
* Florida Grand Opera Competition, Primeiro Prêmio seciònjovens, Miami, 2009
* Gerda Lissner Foundation Competition, Primeiro Premio, Nova York, 2010
* Neue Stimmen, Primeiro Premio del jurado popular, Gütersloh, 2013

## Referències

* ↑ «Young Singers Await Their Big Moment at the Met.»
* ↑ «Una nuova Gilda: "Dai grandi colleghi ho imparato a essere vera".»
* ↑ «La «deb» e il fuori classe.»
* ↑ «Concerto di Capodanno: alla Fenice si apre il 2016 in musica.»
* ↑ «Metropolitan Opera, List of National Council Winners». Arxivat de l'original el 2012-08-19. [Consulta: 8 març 2016].
* ↑ «Florida Grand Opera, Young Patronesses of the opera». Arxivat de l'original el 2009-12-24. [Consulta: 8 març 2016].
* ↑ «Gerda Lissner Foundation». Arxivat de l'original el 2015-05-11. [Consulta: 8 març 2016].
* ↑ «Neue Stimmen - The Grand Finale». Arxivat de l'original el 2015-12-22. [Consulta: 8 març 2016].

## Enllaços externs

* La plana oficial de Nadine Sierra (anglès)
# Camamu

Camamu és una ciutat brasilera de l'estat de Bahia, és localitzat a latitud 13° 56' 42" sud i una longitud 39° 06' 14" oest. Seva població s'estima en 35.382 (IBGE 2020). El municipi s'localitza en la regió de la Costa del Dendê, a l'est de l'estat.
La àrea del municipi estava habitat pels indígenes Macamamu. El nom de la ciutat prové d'una aldeia indígena amb el nóm de Camamu. En 1560, els Jesuïtes van establir una missió, creant el poblat de Macamamu. En 1693, fou elevat a categoria de vila, amb el nóm de Camamu, i el 1891 es va convertir en municipi.
El municipi dona accés a través del riu Orojo, a la ciutat de Maraú, on hi ha platges i llocs turístics famosos a la regió.

## Referències

* ↑ «Camamu (BA) | Cidades e Estados | IBGE». [Consulta: 5 gener 2021].
# Marc Plauci Silvà (cònsol sufecte any 68)

Marc Plauci Silvà (en llatí Marcus Plautius M. F. A. N. Silvanus) va ser un magistrat romà del segle i. Formava part de la gens Plàucia.
Va ser nomenat cònsol sufecte l'any 68, segons diuen els Fasti.

## Referències

* ↑ [https://quod.lib.umich.edu/m/moa/acl3129.0003.001/834?rgn=full+text;view=image;q1=SilvanusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 826. ]
# Jordi Coll Serra

Jordi Coll Serra (Mataró, 6 de setembre de 1985) és un actor, cantant i ballarí català.
Fou graduat pel Col·legi del Teatre de Barcelona i ha participat en nombroses produccions de teatre musical com El Petit Príncep, Grease, Fama o Hair i de sèries televisives com Infidels, El secreto de Puente Viejo, Acacias 38, L'altra mirada, Merlí: Sapere Aude o Com si fos ahir.

## Referències

* ↑ Press, Europa. «Jordi Coll y Edurne darán vida a los protagonistas de 'Grease' Danny Zuko y Sandy en el Palacio de Festivales», 02-04-2013. [Consulta: 6 abril 2021].
* ↑ Teatre, Aquitània. «Jordi Coll | Aquitània Teatre». Arxivat de l'original el 2021-06-21. [Consulta: 6 abril 2021].
* ↑ CCMA. «Jordi Coll, actor: "Penjo moltes coses personals però mai veuràs la cara dels meus fills"». [Consulta: 6 abril 2021].
* ↑ «Torna ‘Merlí: Sapere Aude’». RAC1, 04-02-2021. [Consulta: 6 abril 2021].
* ↑ «Així és el Manu, el nou infermer de 'Com si fos ahir'». El Món de la Tele, 12-01-2022. [Consulta: 8 febrer 2022].
# Rotonda

«Rotonda» té aquests significats:
* Rotonda o intersecció giratòria, construcció viària amb forma circular
* Rotonda (arquitectura), construcció amb forma circular
* «La Rotonda», edifici modernista de Barcelona
* Rotonda pentagonal un dels sòlids de Johnson
Viccionari
# Unió de Joves Treballadors d'Albània

La Unió de Joves Treballadors d'Albània (en albanès: Bashkimi i Rinisë së Punës së Shqipërisë) va ser l'organització juvenil del Partit del Treball d'Albània. Fundada el 23 de novembre de 1941 com la joventut de l'històric Partit del Treball d'Albània, era descrita oficialment com "la reserva forta i combativa del Partit". A més, era un dels pilars de l'estructura de la República Popular d'Albània.
La Unió operava sota la supervisió del PTA, amb els seus respectius òrgans locals i sectorials propis del centralisme democràtic. L'organització estava considerada com un dels apèndixs més importants del PTA. Els joves de la unió estaven organitzats de la mateixa manera que els seus majors, la Unió comptava amb comitès locals i de districte, així com òrgans majors, incloent un Buró Polític i un Comitè Central.
Els més de 200.000 militants que tenia la Unió rondaven entre els 15 i els 25 anys. La Unió tenia sota la seva responsabilitat tota l'organització de pioners, que comprenia a nens d'entre 7 i 14 anys, de la mateixa manera que existia en altres països socialistes.
A més de l'organització juvenil, com s'ha explicat més amunt, el conjunt del moviment comunista albanès comptava amb una organització infantil, anomenada Pioners d'Enver entre 1985 i 1991. Va començar en els anys de la resistència partisana durant la Segona Guerra Mundial.

## Vegeu també

* Enver Hoxha
# Parc Natural del Hayedo de Tejera Negra

El Parc Natural del Hayedo de Tejera negra es troba en el racó nord-occidental de la província de Guadalajara, en el terme municipal de Cantalojas, formant part del massís d'Ayllón, a l'extrem oriental del Sistema Central. És una de les fagedes més meridionals d'Europa. El 1974 es va declarar el Hayedo, Sitio Natural de Interés Nacional i posteriorment, el 1978, es va declarar parc natural, que es va ampliar el 1987.

## Clima

Els estius són suaus i frescos i els hiverns molt durs, amb neu durant dos o tres mesos. Les temperatures varian entre - 14º i 23º

## Flora

El principal focus d'interès es troba en la seva massa forestal de faigs Fagus sylvatica, una de lés més meridionals de la península Ibèrica, amb una extensió aproximada a les 44 hectàrees.
Aquestes masses han sobreviscut, gràcies a la seva situació estratègica, en els llocs més inaccessibles per a l'obtenció de llenya i carbó vegetal, així com la rompuda amb l'objectiu de crear terreny de pastura pel bestiar.
El reboll i el pi roig també formen masses boscoses principalment a les solanes, de manera natural el reboll i procedent de repoblacions el segon. També cal destacar la presència de teixos i bedolls que de manera aïllada o en petits grups estan escampats per les zones amb més humitat edàfica.
Per sobre d'aquestes masses forestals només les formacions d'arbust com el bruc, amb subarbusts com l'aranyoner, el ginebre i la boixerola aguanten les dures condicions regnants, protegint els terres dels fenòmens erosius. En els espais oberts de fagedes, rebollars i pinedes trobarem matollar de lleguminoses del tipus retamoide com la ginesta d'escombres i la ginesta amb bruc rosat i bruc de bou de fins a dos metres. En llocs de terres més pobres trobem majoritàriament estepa.
Finalment, cal destacar la important varietat de fongs que hi creixen, especial el cep, amb peu gruixut de color blanquinós a marró clar i barret amb cutícula de color marró que apareix a finals d'estiu i durant la tardor.

## Fauna

En qualsevol dels seus impressionants rocams podem veure el vol de l'àguila reial, el milà reial i el falcó perdiguer. També és possible veure cabirols, guineus, gats salvatges, fagines, teixons, mosteles, porcs senglars i rapinyaires nocturns com el gamarús, el mussol banyut i el xot
* Cabirol
* Porc senglar
* Guineu
* Teixó
* Mostela
* Àguila reial
* Gamarusos
* Xot

## Enllaços externs

* Hayedo de Tejera Negra. Turisme a Castella-la Manxa Arxivat 2008-12-19 a Wayback Machine.
* Parc Natural Hayedo de Tejera Negra - Espais protegits a Espanya
# Nadine Visser

Nadine Visser (Hoorn, 9 de febrer de 1995)és una atleta neerlandesa, especialista en cursa amb tanques. Va guanyar una medalla de bronze en el campionat del Món d'atletisme en pista coberta de 2018 i dues medalles d'or en el Campionat d'Europa d'atletisme en pista coberta, en els anys 2019 i 2021.

## Palmarès internacional

Campionat Mundial en Pista Coberta :
| Any | Lloc | Medalla | Prova |
| 2018 | Birmingham (Regne Unit Regne Unit) | 3 | 60 metres tanques |
| Campionat Europeu en Pista Coberta ||||
| Any | Lloc | Medalla | Prova |
| 2019 | Glasgow (Regne Unit Regne Unit) | 1 | 60 metres tanques |
| 2021 | Toruń (Polònia Polònia) | 1 | 60 metres tanques |

## Referències

* ↑ «Nadine Visser flies to the final in top time: 'I thought I had no chance' | Olympics» (en anglès americà), 01-08-2021. Arxivat de l'original el 2021-08-01. [Consulta: 1r agost 2021].
* ↑ «Nadine VISSER | Profile | World Athletics». [Consulta: 1r agost 2021].